7. Fortsættelse af ungeindsatsen NExTWORK i [adresse] (Åben)
Tidl. politisk behandling
Forventet sagsgang
AU, ØK, BY
Lovgrundlag
SAGENS INDHOLD
Byrådet skal i denne sag tage stilling til om den ungeindsats, der på nuværende 
tidspunkt foregår som led i forskningsprojektet NExTWORK, skal fortsætte som en 
del af ungeindsatsen i [adresse] efter forskningsperiodens udløb.
Arbejdsmarkedsudvalget godkendte 7. juni 2023, at Jobcenter [adresse] indgik et samarbejde med 
ROCKWOOL Fonden om deltagelse i forskningsprojekt NExTWORK. Forskningsprojektet løber til 31. 
august 2025.
NExTWORK er en netværksbaseret beskæftigelsesindsats, der har til formål at hjælpe unge mellem 18-29 
år, som hverken er i uddannelse eller beskæftigelse. Målet med indsatsen er, at de unge finder en retning 
gennem konkret arbejdserfaring, og at indsatsen resulterer i høj afgang til vedvarende job og uddannelse.
Indsatsen bygger på tre principper:

[adresse]: De unge får indflydelse og bliver medskaber af deres forløb.

Arbejdsidentitet: Gennem praktikforløb får de unge konkrete arbejdserfaringer.

Mange til mange: Der er fokus på at skabe arbejdsfællesskaber og opbygge netværk mellem de unge 
og mellem de unge og virksomhederne.
Der er siden projektets start i oktober 2023 visiteret 72 unge til indsatsen. Derudover har 56 virksomheder 
tilkendegivet, at de ønsker at være en del af NExTWORK virksomhedsnetværket. 34 virksomheder har i 
løbet af projektperioden haft mindst én praktikant, mens otte af virksomhederne har haft to eller flere 
praktikanter.
Erfaringerne fra indsatsen er positive. De unge oplever, at der tages udgangspunkt i deres individuelle 
situation, samtidig med at de i ungenetværket er en del af et trygt fællesskab, der giver dem lyst til at deltage 
aktivt. Virksomhederne tilkendegiver desuden, at de oplever engagerede unge, der er motiveret for at 
komme i praktik.
Da indsatsen er en del af et forskningsprojekt, er det ikke muligt at formidle, hvilken konkret effekt indsatsen 
har haft indtil videre. De første resultater og effektevalueringen fra projektet forventes at blive udgivet i 
efteråret 2025. Effektevalueringen gennemføres af eksterne evaluatorer for ROCKWOOL Fonden. Byrådet 
har uden for dagsordenen fået tilsendt et fortroligt notat, der ikke må refereres fra, med udvalgte konkrete 
nøgletal samt jobcentrets erfaringer med indsatsen. 
På baggrund af de positive erfaringer og foreløbige resultater af indsatsen foreslår Job og Økonomi, at 
NExTWORK indsatsen til unge fortsætter i Jobcenter [adresse] efter afslutningen af deltagelse i 
forskningsprojektet. Med fortsættelsen af indsatsen foreslås det, at målgruppen af personer, der kan få en 
indsats i regi af NExTWORK udvides til også at omfatte unge mellem 15-17 år.
[adresse]: EMN-2023-00963
Dok-ID: 3874826
Sagsbehandler: malra
Byråd
27. maj 2025  19:00
På denne måde vil indsatsen fremover blive tilbudt alle unge mellem 15-29 år uden job og uddannelse og 
som vurderes at kunne få gavn af tilbuddet. Det anslås, at der løbende vil være ca. 40 unge i indsatsen.
Kerneaktiviteterne i NExTWORK vil være ungenetværk, matchevents mellem de unge og virksomheder i 
virksomhedsnetværket, fokus på praktik eller lønnede timer samt et tværkommunalt netværk for kommuner 
med en NExTWORK-indsats. Under projektperioden er der givet dispensation til 13 ugers praktikforløb. 
Med udløbet af forskningsperioden bortfalder denne dispensation, og de unge vil derfor fremadrettet blive 
omfattet af den ordinære lovgivning om fire ugers praktik med mulighed for forlængelse.
VURDERING
Job og Økonomi vurderer, at principperne og aktiviteterne i NExTWORK bidrager positivt til at bringe de 
unge tættere på job og uddannelse. Indsatsen er ligeledes med til at give de unge et positivt netværk og 
fællesskab, hvor de kan dele deres arbejdserfaringer med andre unge i samme situation.
En udvidelse af målgruppen for Benny Iversen giver mulighed for at tilbyde flere unge en tidlig 
indsats og øger dermed sandsynligheden for, at flere unge kommer i job eller uddannelse. 
Ved at fastholde og bygge videre på virksomhedsnetværket i regi af NExTWORK får de unge større 
mulighed for at finde et match med en virksomhed, der på forhånd har tilkendegivet, at de ønsker at støtte 
unge i deres udvikling på arbejdsmarkedet. Ligeledes er indsatsen med til at understøtte, at 
virksomhederne også fremadrettet får kvalificeret arbejdskraft. Det tværkommunale samarbejde bidrager 
til, at Benny Iversen løbende udvikles og får de bedste betingelser i den videre drift.
ØKONOMI
Deltagelse i NExTWORK indebærer en prioritering af medarbejderressourcer til indsatsen. NExTWORK 
indsatsen finansieres på nuværende tidspunkt af Arbejdsmarkedsudvalgets budget til den kommunale 
beskæftigelsesindsats. Det foreslås, at finansieringen af NExTWORK indsatsen også fremadrettet 
finansieres indenfor rammen af budgettet til beskæftigelsesindsatser.
INDSTILLING
Direktøren for Job og Økonomi indstiller til Byrådet:
1.
At det godkendes, at ungeindsatsen i regi af NExTWORK fortsætter som en del af ungeindsatsen i 
Jobcenter [adresse] efter udløb af deltagelse i forskningsprojektet og tilbydes til unge mellem 15-29 
år, som ikke er i uddannelse eller job.
BESLUTNING
Arbejdsmarkedsudvalget, 7. maj 2025:
Fraværende: Ingen 
Indstilles godkendt.
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Mathilde Johansen, Lucas Madsen
Godkendt.
Bilag
